
REFERAT


Spatiile cu alta destinatie decat aceea de locuinta situate in imobile proprietate privata a statului, in administrarea Consiliului Local al Municipiului Timisoara, precum si in imobile proprietate a Municipiului Timisoara sunt inchiriate la persoane fizice si persoane juridice pe baza unor contracte de inchiriere.


In contractele de inchiriere pentru spatiile cu alta destinatie decat aceea de locuinta se prevad la cap. IV PRETUL, art. 4, alin. 2, urmatoarele :


" Chiria lunara va fi reactualizata ( modificata ) pe durata derularii contractului, prin hotarari ale Consiliului Local al Municipiului Timisoara ".


In prezent chiria lunara pentru spatiile cu alta destinatie decat aceea de locuinta se calculeaza potrivit tarifelor de baza pe m.p. prevazute in Hotararea Consiliului Local al Municipiului Timisoara nr. 42/2000.


Hotararea Consiliului Local al Municipiului Timisoara nr. 42/2000 - privind modificarea tarifelor de baza pe m.p. la chiriile pentru spatiile cu alta destinatie decat aceea de locuinta, majora tarifele la chiriile pentru spatiile aflate in administrarea Consiliului Local al Municipiului Timisoara incepand cu data de 01.01.2001.


Aceasta hotarare a fost atacata in instanta de catre o serie de comercianti si de catre Asociatia Patronilor din Comert, Turism si Alimentatie Publica astfel ca nu a putut fi aplicata pana la finalizarea tuturor litigiilor.


Prin adresa nr. SJ 2003 - 4392/27.01.2003 Serviciul Juridic al Primariei Municipiului Timisoara a comunicat faptul ca Hotararea Consiliului Local al Municipiului Timisoara nr. 42/2000 - privind modificarea tarifelor de baza pe m.p. la chiriile pentru spatiile cu alta destinatie decat aceea de locuinta este in vigoare si se aplica incepand de la data adoptarii ei de catre Consiliul Local al Municipiului Timisoara - 28.09.2000 si prin urmare vor fi recalculate chiriile pentru spatiile cu alta destinatie incepand de la aceasta data conform prevederilor acestei hotarari – in vigoare prin Decizia Civila nr. 471/2002 a Curtii de Apel Timisoara, Sectia Comerciala si Contencios Administrativ in dosar nr. 2564/CA/2001, precum si Decizia nr. 110 din 02 aprilie 2002 a Curtii Constitutionale, publicata in M. Of. Nr. 409/13.06.2002.

Intre chiriile care ar fi trebuit achitate de catre chiriasi incepand cu data de 01.01.2001 pana la 01.03.2003 in baza H.C.L.M.T. nr. 42/2000 si chiriile achitate lunar de catre acestia au rezultat diferente de chirie.


Consiliul Local al Municipiului Timisoara prin Hotararea nr. 95/22.04.2003 prevede ca aceste diferente de chirie sa fie achitate pana la data de 31.12.2003.


Prin Hotararea Consiliului Local al Municipiului Timisoara nr. 13/27.01.2004 se prelungeste termenul pana la care aceste diferente pot fi achitate pana la data de 30.06.2004, dată de la care se vor calcula penalităţile de întârziere şi majorările legale.


Prin Hotararea Consiliului Local al Municipiului Timisoara nr. 18/20.07.2004 se prelungeste termenul pana la care aceste diferente pot fi achitate pana la data de 31.12.2004, dată de la care se vor calcula penalităţile de întârziere şi majorările legale.


Din comunicarile Institutului National de Statistica rezulta ca :

· pentru anul 2005 rata inflatiei aferenta anului 2004 a fost de   9,3 % ;

· pentru anul 2006 rata inflatiei aferenta anului 2005 a fost de 8,6 % ;  

Prin cumularea inflatiei pentru anii 2004, 2005 rezulta o inflatie cumulata de 18,70 %.


Avand in vedere cele prezentate si faptul ca diferentele de chirie rezultate ca urmare a aplicarii tarifelor prevazute in H.C.L.M.T. nr. 42/2000 puteau fi achitate pna la 31.12.2004; 

PROPUNEM :


Aprobarea de catre  Consiliului Local al municipiului Timisoara a unui proiect de hotarare privind

majorarea tarifelor prevazute in Hotararea Consiliului Local al Municipiului Timisoara nr. 42/2000 - privind modificarea tarifelor de baza pe m.p. la chiriile pentru spatiile cu alta destinatie decat aceea de locuinta – cu 18,70 %.

